ไบรโอนี่ รอดโพธิ์ทอง สไมท์

ไบรโอนี่ รอดโพธิ์ทอง สไมท์ (เกิด 27 มกราคม พ.ศ. 2525) ชื่อเล่น เคท เป็นนักร้องหญิงลูกครึ่งไทย-อเมริกัน เคยมีผลงานในช่วงปี พ.ศ. 2541–2546 ปัจจุบันเธอได้ละจากการเป็นนักร้อง แล้วผันตัวเป็นครูสอนโยคะในสหรัฐสนุกดอตคอม.เคท ไบรโอนี่ เปิดตัว น้องเทเลอร์-สามีสุดหล่อ. เรียกดูเมื่อ 4 ตุลาคม 2555

 ประวัติ 
ไบรโอนี่เกิดที่เมืองซิดนีย์ ประเทศออสเตรเลียไขหัวใจรักใหม่-รักเก่า เคท ไบรโอนี่ ในรายการวู้ดดี้เกิดมาคุย เติบโตที่ลอสแอนเจลิส สหรัฐ เป็นบุตรคนเล็กจากทั้งหมดสองคนของบิดาชาวอเมริกันกับมารดาชาวไทย สำเร็จการศึกษาจากโรงเรียนนานาชาติร่วมฤดี ส่วนตัวเธอนับถือศาสนาพุทธ

เริ่มต้นที่เข้าวงการบันเทิงจากโฆษณา ทเวลพลัส โคโลญจน์ ออกอัลบั้มชุดแรกกับค่ายเมกเกอร์เฮด ในเครือ บมจ. จีเอ็มเอ็ม แกรมมี่ และเธอก็เคยแสดงละครเรื่องแรกและเรื่องเดียวเรื่อง ลุ้นรักทะลุมิติ พ.ศ. 2541 คู่กับศตวรรษ เศรษฐกร จนหลังปี พ.ศ. 2546 เธอก็ไม่มีผลงานอีก และออกจากวงการบันเทิงหลังทราบว่าตนตั้งครรภ์

ในปี พ.ศ. 2555 หลังจากละงานบันเทิงมา 8 ปี ไบรโอนี่ได้เดินทางกลับไทยและออกงานพร้อมกับไดซ์ สามีชาวอเมริกันเชื้อสายญี่ปุ่น ซึ่งในการกลับมาของเธอครั้งนี้เธอได้เป็นนางแบบขึ้นนิตยสารหลายฉบับ และออกสัมภาษณ์รายการโทรทัศน์เกี่ยวกับ 8 ปีที่หายไปของเธอ แต่เธอยังไม่มีแผนที่จะกลับสู่วงการเพลงอีกครั้ง ซึ่งส่วนตัวของเธอเองก็ต้องการที่จะกลับมามีผลงานเพลงเช่นกัน แต่ขณะนี้เธอกำลังตั้งใจที่จะทำกิจการโยคะไปก่อนสยามดารา (12 กรกฎาคม 2555). "ไบรโอนี่"โชว์สามีฝันหวนทำเพลง . เรียกดูเมื่อ 4 ตุลาคม 2555

ในปี พ.ศ. 2556 ไบรโอนี่ได้กลับมาขึ้นคอนเสิร์ต Grammy Happy Face-tival ตอน Party Reunion หลังจากห่างหายจากการขึ้นคอนเสิร์ตไปกว่า 9 ปี ซึ่งเป็นคอนเสิร์ตที่รวมศิลปิน และในปี พ.ศ. 2557 ไบรโอนี่มีผลงานเพลง "ไม่ใช่ไม่รัก" ประกอบละครโทรทัศน์ รอยรักหักเหลี่ยมตะวัน (2557)

 ชีวิตส่วนตัว 
ก่อนหน้านี้เธอเคยมีข่าวความสัมพันธ์กับ โจอี้ บอย และ ขันเงิน เนื้อนวล ในลักษณะเชิงชู้สาว นำไปสู่การแตกหักของ AA Crew ทำให้ทั้งโจอี้ บอยเปิดก้านคอคลับ ส่วนขันเงินจึงตั้งวงไทเทเนียม  อีกทั้งเคยมีข่าวกับพานทองแท้ ชินวัตร บุตรชายอดีตนายกรัฐมนตรีพ.ต.ท.ดร.ทักษิณ ชินวัตรสยามดารา. เส้นทางรักของ โอ๊ค-พานทองแท้ จาก "ไบรโอนี่" ถึง "มด-ชุติมณฑน์" . เรียกดูเมื่อ 4 ตุลาคม 2555 และณัฐเศรษฐ์ พูนทรัพย์มณี นักแสดงชาวไทย และมีข่าวว่าเป็นพ่อของเทย์เลอร์บุตรสาวของไบรโอนี่แฮปปี้แมสดอตคอม. ท็อป ชี้แค่ไปเจอ ไบรโอนี่ ปัดเป็นพ่อของลูก . เรียกดูเมื่อ 4 ตุลาคม 2555 ซึ่งไบรโอนี่ได้ออกมายืนยันว่าเธอและณัฐเศรษฐ์เป็นเพียงเพื่อนที่รู้จักกันมาตั้งแต่ยังศึกษาในโรงเรียนเดียวกัน ภายหลังเธอจึงออกมายอมรับว่าก่อนหน้านี้เคยคบหาณัฐเศรษฐ์จริงแต่เพียงระยะสั้น ๆ เพราะมีเหตุผลทำให้ไม่สามารถเข้ากันได้จึงลดสถานะเป็นเพียงเพื่อนที่ดีต่อกัน 

เธอตั้งครรภ์กับสามีคนแรก เป็นชาวไทยที่ประกอบธุรกิจในสหรัฐอเมริกาชื่อ ชาลี ชนะรัตน์โสภณ ซึ่งเธอเคยอยู่กินด้วยกันก่อนตั้งครรภ์ 3 ปี โดยที่มิได้สมรส แต่ได้หมั้นหมายไว้ก่อนแล้ว มีบุตรสาวหนึ่งคนชื่อ เทย์เลอร์ไทยรัฐ. ไบรโอนี่ รอดโพธิ์ทอง สไมท์. เรียกดูเมื่อ 4 ตุลาคม 2555 ซึ่งก่อนหน้านี้เคยมีข่าวว่าไบรโอนี่หนีไปคลอดที่ต่างประเทศ เธอคิดว่าข่าวดังกล่าวใช้คำที่ไม่เหมาะสมนัก เพราะเธอออกจากวงการเพื่อไปมีครอบครัวเท่านั้น และเธอยืนยันว่าเธอมิได้หนีไปไหน เพียงแต่คิดแค่ว่าตนเกิดที่นั่น และอยากให้ลูกของตนอยู่ที่อเมริกาเช่นตน เธอกล่าวว่า "พอรู้ว่าตัวเองท้องคิดว่าอยากกลับไปอยู่กับพ่อของลูก เพื่อจะได้เป็นครอบครัว ไปปุ๊ปไปอยู่กับเขาแฮปปี้ ทำธุรกิจกับเขา แต่ไม่คิดอยู่นานขนาดนั้นไม่กลับมาวงการบันเทิง"

แต่ภายหลังเธอและชาลีได้เลิกรากันหลังจากอยู่ร่วมกันฉันสามีภรรยาได้เพียงสองปี โดยเธอให้เหตุผลว่า เธอคิดที่จะถอยออกมาใช้คำว่าเพื่อน เพราะเป็นเพื่อนแล้วเราไม่ทะเลาะกัน เธอและชาลีอดีตสามีแยกกันอยู่ แต่ยังคงมีการติดต่อกันฉันเพื่อน และในฐานะพ่อแม่ของลูกเท่านั้น และเมื่อมีการหย่าจึงมีการฟ้องศาลเรื่องสิทธิในการเลี้ยงดูบุตรสาวที่กินเวลายาวนานสองปี ภายหลังจึงตกลงกันด้วยการแบ่งให้ลูกอยู่กับเธอและอดีตสามีอย่างละครึ่งปี

เธอสมรสกับสามีชาวอเมริกันเชื้อสายญี่ปุ่น ชื่อ ไดซ์ ไดซุเกะ หรือ ไดซ์ อีด้า-ไคลน์ (Dice Iida-Klein) ซึ่งเป็นครูโยคะเช่นเดียวกับเธอ หลังจากทั้งคู่คบหากันมานาน 3 ปีเด็กหญิง. เคท ไบรโอนี่ รอดโพธิ์ทอง เคลียร์ทุกข่าวลือ ในตีสิบ . เรียกดูเมื่อ 4 ตุลาคม 2555 ทั้งคู่มีบุตรชายด้วยกันชื่อซิดนีย์ไบรโอนี่โวพัฒนาการลูกดีไม่หวงหากเข้าวงการ ในเดือนกุมภาพันธ์ พ.ศ. 2560 เธอให้สัมภาษณ์ว่า มีการพูดคุยเกี่ยวกับการแยกทางจากสามี แต่ทั้งสองยังเป็นครูสอนโยคะร่วมกัน

 ผลงาน 
 สตูดิโออัลบั้ม 
 ข้อมูล Bri-Oh-NY (ไบรโอนี่)
 Format: CD,Tape
 Released: 19 มีนาคม 2541
 Label: GMM GrammyBlack Briohny (แบล็ค ไบรโอนี่)
 Format: CD,Tape
 Released: 10 มิถุนายน 2542
 Label: GMM GrammyClose-Up Briohny (โคลส-อัพ)
 Format: CD,VCD,Tape
 Released: 24 เมษายน 2544
 Label: GMM GrammyMy Briohny (มาย ไบรโอนี่)
 Format: CD,VCD,Tape
 Released: 25 พฤศจิกายน 2546
 Label: GMM GrammyBe Me (บี-มี)
 Format: CD,VCD,Tape
 Released: 3 กุมภาพันธ์ 2547
 Label: GMM GrammyBriohny Kate / Album : Briohny (Japanese Album) (พ.ศ. 2546)

 ซิงเกิล 
ปีเพลงอัลบั้ม2541"ลัดวงจร"Bri-Oh-NY (ไบร-โอ-นี่)ได้ไหม ?เป็นไข้เธอเพื่ออะไรจ๊ะจ๋าหน่อยนะจ๊ะคิดถึงได้ยินไหมของขวัญโบกมือลาคงไม่ยากเกินไป (ได้ไหม? Version 2)ขอดาว2542อย่ากลับไปBlack Briohny (แบล็ค ไบรโอนี่)SORRYฝันกลางวันจะบอกว่ารักสัญญาพิษเด็กหัวแข็ง25433 เศร้า'Club Love'รูปเหงาๆ2544Close-UpClose-Up Briohny (โคลส-อัพ ไบรโอนี่)ผู้หญิงข่าวร้ายขอบฟ้าขอบใจ2546ร่มMy Briohny (มาย ไบรโอนี่)ฉันไม่...สิบคำถามจากคนนิสัยไม่ดี

 อัลบั้มพิเศษ 
 อัลบั้ม "X-Change 03" รวมเพลงเวอร์ชันพิเศษจากช่วง "เย็นย่ำก็ฮัมเพลง" และ "คัฟเวอร์ไนท์" ของ A-TIME (พ.ศ. 2542)
 อัลบั้ม "Club Love (คลับเลิฟ)" โปรเจกต์พิเศษที่นำศิลปินในสังกัดเมกเกอร์เฮด มารวมตัวกันออกอัลบั้ม (พ.ศ. 2543)
 อัลบั้ม "เพลงประกอบละคร น้ำพุ" (พ.ศ. 2544)
 อัลบั้ม "เชียร์ (Cheer)" อัลบั้มรวมศิลปินวัยรุ่นในสังกัดแกรมมี่ (พ.ศ. 2544)

 มิวสิกวีดีโอ 
 ปลอบเพื่อน ของ Raptor (พ.ศ. 2539)
 พูดอีกที ของ คริสติน่า อากีล่าร์ (พ.ศ. 2540)

 เพลงประกอบละคร 
 2545 รักเธอ - เพลงประกอบละคร น้ำพุ 
 2556 ขอเป็นคนหนึ่ง - เพลงประกอบละคร ลูกไม้หลากสี (ต้นฉบับ นันทิดา แก้วบัวสาย)
 2557 ไม่ใช่ไม่รัก - เพลงประกอบละครซีรีส์ชุด Rising Sun รอยรักหักเหลี่ยมตะวัน

 ละครโทรทัศน์ 
 2541 : ลุ้นรักทะลุมิติ รับบท เจ้าหญิงรัน คู่กับ ศตวรรษ เศรษฐกร ช่อง 5

 อ้างอิง 

หมวดหมู่:นักร้องหญิงชาวไทย
หมวดหมู่:ชาวไทยเชื้อสายอเมริกัน
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนนานาชาติร่วมฤดี